b'\n_START_ARTICLE_\nBaltisaksa Kultuuri Selts Eestis\n_START_SECTION_\nTegevus\n_START_PARAGRAPH_\nAja jooksul on selts korraldanud teaduskonverentse ja n\xc3\xa4itusi, muretsenud Eesti koolidesse uuemat saksa kirjandust jms. 1989. aastal baltisakslaste \xc3\xbcmberasumise aastap\xc3\xa4eva puhul koost\xc3\xb6\xc3\xb6s Eesti Ajaloomuuseumiga korraldatud n\xc3\xa4itus "Umsiedlung 50" p\xc3\xa4lvis suurt meediahuvi ning 1991. aastal avati Tallinna Linnaarhiivi ruumes Saksa Kultuuriinstituut._NEWLINE_Seltsi peamiseks tegevusvormiks on kord kuus peetavad ettekandekoosolekud. Lisaks korraldatakse v\xc3\xa4hemalt kord aastas ekskursioone. Enamasti koost\xc3\xb6\xc3\xb6s m\xc3\xb5ne teise institutsiooniga korraldatakse ebaregulaarselt ka suuremaid seminare ja on antud v\xc3\xa4lja kogumikke.'